แม่สุดแค้น หลานชายเลี้ยงมากับมือ เสพยามีอารมณ์ ข่มขืนลูกสาว กลางทุ่ง 
สาว 15 กลับจาก กทม.คิดถึงยายมานอนค้าง ไปบ้านแฟนให้ลูกพี่ลูกน้องขี่จยย.ไปส่ง ถูกลากตัวข่มขืนกลางทุ่งนา แม่รับไม่ได้คนก่อเหตุเป็นหลานเลี้ยงมาแต่เด็ก ยันเอาเรื่องถึงที่สุด ขณะผู้ก่อเหตุรับเสพยาแล้วมีอารมณ์ ตำรวจตั้ง 4 ข้อหา ,เมื่อเวลา 16.00 น. วันที่ 12 เม.ย. พ.ต.ท.ธนาคม สาธรพิทัพษ์ รองผู้กำกับ (สอบสวน) สภ.แคนดง อ.แคนดง จ.บุรีรัมย์ ได้นำตัว นายเอ (นามสมมติ) อายุ 27 ปี ผู้ต้องหา มาสอบสวน พร้อมตั้งข้อกล่าวหาข่มขืนเด็กอายุต่ำกว่า 18 ปี โดยระหว่างที่ตำรวจนำตัวมาพบพนักงานสอบสวน แม่ของสาววัย 15 ปี ที่ถูกข่มขืนเข้าไปทุบทำร้ายด้วยความเคียดแค้น เพราะไม่คิดว่า จะมาก่อเหตุกับพี่น้องกันได้,จากการสอบสวนนายเอ รับสารภาพว่า วันเกิดเหตุน้องบี (นามสมมติ) อายุ 15 ปี มีศักดิ์เป็นลูกพี่ลูกน้องของตน กลับมาจากกรุงเทพฯ มานอนค้างที่บ้านยาย ซึ่งเป็นยายคนเดียวกัน พอรุ่งเช้าไม่มีรถกลับไปหาแฟน ที่ ต.ร่อนทอง อ.สตึก จ.บุรีรัมย์ ห่างจากบ้านยาย ประมาณ 28 กม. ตนจึงอาสาขับรถจักรยานยนต์ไปส่ง ขณะขับรถมาถึงบ้านหัวฝาย เห็นกระท่อมห่างจากถนนประมาณ 100 เมตร ตนได้เสพยามาก่อนเกิดอารมณ์ทางเพศ ตัดสินใจขับรถเข้าไปที่กระท่อมนา โดยหลอกว่า นัดกับเพื่อนไว้ เมื่อมาถึงกระท่อมได้ทำการลากตัวลูกพี่ลูกน้องตัวเอง ไปลงมือข่มขืนในกระท่อมนาจนสำเร็จความใคร่ ก่อนจะพาขึ้นรถไปส่งคืนที่บ้านยายเช่นเดิม โดยไม่พาไปส่งบ้านแฟนตามอ้างไว้,นางโอ (นามสมมติ) อายุ 71 ปี ยายเด็กเล่าว่า ก่อนสงกรานต์หลานได้โทรมาบอกว่า คิดถึงยาย จะขอมานอนกอดยาย ตนดีใจมาก เพราะไม่ได้เจอกันมานานหลังจากหลานไปทำงานกรุงเทพฯ วันเกิดเหตุเห็นนายโอ ซึ่งเป็นหลานอีกคน อาสาพาไปส่งหลานสาว ตนก็ดีใจและคิดว่า ปลอดภัยแน่นอน พอมาทราบข่าวจากปากหลานสาวรู้สึกเสียใจไม่คิดว่าจะเป็นไปได้,ด้านนาง ดี (นามสมมติ) แม่สาววัย 15 ปีที่ถูกข่มขืน บอกว่า ไม่คิดว่านายเอ ซึ่งเป็นหลานของตัวเองและได้เลี้ยงมากับมือตั้งแต่เด็ก จะทำกับลูกสาวขนาดนี้ ทั้งที่เป็นลูกพี่ลูกน้องกัน โดยยืนยันจะให้เจ้าหน้าที่ดำเนินคดีถึงที่สุด,หลังสอบสวน เจ้าหน้าที่ตำรวจตั้ง 4 ข้อหา เสพยาเสพติดให้โทษประเภท 1 และฐานข่มขืนกระทำชำเราผู้อื่น โดยขู่เข็ญ, พาบุคคลอายุกว่า 15 ปี แต่ไม่เกิน 18 ปีเพื่อการอนาจาร, พรากผู้เยาว์อายุกว่า 15 ปี แต่ยังไม่ถึง 18 ปีไปจากบิดามารดาหรือผู้ดูแล โดยผู้เยาว์นั้นไม่เต็มใจไปด้วย
สาว15 กลับจาก กทม.คิดถึงยายมานอนค้าง ไปบ้านแฟนให้ลูกพี่ลูกน้องขี่จยย.ไปส่ง ถูกลากตัวข่มขืนกลางทุ่งนา แม่รับไม่ได้คนก่อเหตุเป็นหลานเลี้ยงมาแต่เด็ก ยันเอาเรื่องถึงที่สุด ขณะผู้ก่อเหตุรับเสพยา
แม่สุดแค้น,ข่มขืนลูกสาว,บุรีรัมย์,ข่มขืน,ข่มขืนลูกพี่ลูกน้อง,ข่าวทั่วไป